Časť 2

Návrh
Opatrenia
Národnej banky Slovenska
z …… 2005,

	ktorým sa mení a dopĺňa opatrenie Národnej banky Slovenska č. 2/2003 o registri úverov a záruk v znení opatrenia Národnej banky Slovenska  č. 7/2004

	Národná banka Slovenska podľa § 38 ods. 5 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov ustanovuje:

Čl. I

Opatrenie Národnej banky Slovenska z 30. mája 2003 č. 2/2003 o registri úverov a záruk (oznámenie č. 237/2003 Z. z.) v znení opatrenia Národnej banky Slovenska z 12. mája 2004 č. 7/2004, (oznámenie č. 322/2004 Z. z.) sa mení a dopĺňa takto:

1. V poznámke pod čiarou k odkazu 1 sa citácia „§ 1 ods. 1 písm. g) opatrenia Národnej banky Slovenska č. 7/2002 o zatrieďovaní majetku a záväzkov bánk a pobočiek zahraničných bánk, o úprave ich ocenenia, o tvorbe a rušení rezerv a s tým súvisiacich hláseniach (oznámenie č. 696/2002 Z. z.)“ nahrádza citáciou „§ 1 písm. d) opatrenia Národnej banky Slovenska č. 13/2004 o zatrieďovaní majetku a záväzkov bánk a pobočiek zahraničných bánk, o úprave ich ocenenia, o tvorbe a rušení rezerv a s tým súvisiacich hláseniach (oznámenie č. 673/2004 Z. z.).“

2. V § 1 písm. a) bode 13 sa vypúšťa odkaz 2.

3. V § 1 písm. a) bode 8 sa nad slovo „úveru“ umiestňuje odkaz 2. Poznámka pod čiarou k odkazu 2 znie „2) § 13 ods. 2 písm. f) a § 13 ods. 6 písm. b) opatrenia Národnej banky Slovenska č. 12/2004 o rizikách a systéme riadenia rizík (oznámenie č. 672/2004 Z. z.).“. 

4. V poznámke pod čiarou k odkazu 3 sa citácia „§ 4 opatrenia č. 7/2002 (oznámenie č. 696/2002 Z. z.)“ nahrádza citáciou „§ 4 opatrenia č. 13/2004 (oznámenie č. 673/2004 Z. z.).“.

5. V poznámke pod čiarou k odkazu 4 sa citácia „§ 5 opatrenia č. 7/2002 (oznámenie č. 696/2002 Z. z.)“ nahrádza citáciou „§ 5 opatrenia č. 13/2004 (oznámenie č. 673/2004 Z. z.).“.

6. V § 1 písm. b) bode 7 sa slovo „úveru“ nahrádza slovom „záväzku“.

7. V § 1 písm. c) sa za bod 4 vkladá nový bod 5, ktorý znie: „5. označenie krajiny sídla kódom ISO“. Doterajší bod 5 sa označuje ako bod 6.

8. V § 1 písm. c) sa vypúšťa bod 6.
 
9. V § 1 písm. d) bode 3 sa slová „pobytu a miesto“ nahrádzajú slovami „pobytu alebo miesto“.

10. V § 1 sa písmeno d) dopĺňa bodom 4, ktorý znie: „4. označenie krajiny trvalého pobytu alebo miesta podnikania kódom ISO“.

11. V § 1 písmeno e) sa dopĺňa bodom 4, ktorý znie: „4. označenie krajiny sídla kódom ISO“.

12. V § 2 ods. 1 sa za písmeno a) vkladá nové písmeno b), ktoré znie: „b) označenie krajiny trvalého pobytu alebo miesta podnikania alebo sídla kódom ISO“. Doterajšie písmená b) až k) sa označujú ako písmená c) až l).

13. V § 3 ods. 3 sa slovo „Hlásenie“ nahrádza slovom „Hlásenia“.

Čl. II

Toto opatrenie nadobúda účinnosť 1. januára 2006.

Ivan Šramko
guvernér

Vydávajúci útvar:	Odbor metodiky riadenia rizík	
	Telef. číslo	+421 2 5787 2811	
	Fax	+421 2 5787 1178